n Vraauw is n mìnsk mit twij of meer X- (zai onder aander triple X-syndroom) môr gain Y-chromosomen. t Symbool veur vraauwliekshaid is ♀. De vraauw is degaine dij n boarmouder en aaierstokken het, woardeur de vraauw degaine is dij n jong veurtbrengt. Ien de run van de geschiednis het de vraauw ook aaltied dijent wèst dij de kinder grootbrocht en veur t hoes zörgde. Ien t olle Griekenlaand, woar n hail ìnde manluu homoseksuweel waren, haar de vraauw enkeld de toak kinder te kriegen en veur t hoeshold zörgen, ien tieds dat de mannen zok mit mekoar en t leger bezeg huilen. Ien t olle Egypte doar ien tegen, haar de vraauw n grotere rol. Summege vraauwen binnen zulfs aan de macht wèst as farao, denk bieveurbeeld aan grote noamen as Nefertiti, Hatsjepsoet en Kleopatra.